N á v r h

Komuniké

Vláda Slovenskej republiky na svojom zasadnutí dňa...................... 2014 prerokovala                 a schválila „Návrh na pristúpenie Slovenskej republiky k Protokolu z roku 2002 k Aténskemu dohovoru o preprave cestujúcich a ich batožiny po mori z roku 1974 (PAL PROT 2002) 
a návrh na vykonanie vyhlásenia a výhrad Slovenskej republiky k PAL protokolu 2002“ 
(ďalej len „PAL protokol 2002“).

Vláda Slovenskej republiky odporučila prezidentovi Slovenskej republiky podpísať listinu o pristúpení Slovenskej republiky k PAL protokolu 2002 a uplatnenie vyhlásenia a výhrad SR v zmysle vyhlásení a výhrad uplatnených Európskou úniou po vyslovení súhlasu Národnej rady Slovenskej republiky.

Cieľom PAL protokolu 2002 je zlepšenie režimu, ktorý sa týka zodpovednosti dopravcov a odškodnenia cestujúcich prepravujúcich sa po mori a ustanovenie povinného poistenia dopravcov, práva na priamu žalobu proti poisťovateľom, ako aj pravidlá súdnej právomoci a uznávania výkonu rozsudkov.